**Μ1.1 Πολιτική Ποιότηταςτου ΠΜΣ**

**«*Το Αρχαίο Ελληνικό Θέατρο και η πρόσληψή του*»**

**του Τμήματος Θεατρικών Σπουδών του Πανεπιστημίου Πατρών**

Το Τμήμα Θεατρικών Σπουδών του Πανεπιστημίου Πατρών σε συνεργασία με την Μονάδα Διασφάλισης Ποιότητας (ΜΟΔΙΠ) και τις αρμόδιες υπηρεσίες του Ιδρύματος έχει εναρμονίσει την Πολιτική Ποιότητας του Μεταπτυχιακού Προγράμματος Σπουδών (ΠΜΣ), με την Πολιτική Ποιότητας του Τμήματος και του Πανεπιστημίου Πατρών.

Η Πολιτική Ποιότητας, αναπτύσσεται και εξειδικεύεται και στα Μεταπτυχιακά Προγράμματα Σπουδών του Τμήματος. Το Τμήμα δεσμεύεται για την εφαρμογή μιας πολιτικής ποιότητας που υποστηρίζει την ακαδημαϊκή φυσιογνωμία και τον προσανατολισμό των ΠΜΣ, προωθεί με σαφήνεια το σκοπό και το αντικείμενό τους, υλοποιεί τους στρατηγικούς στόχους τους, και καθορίζει τις ενδεικνυόμενες ενέργειες και τους τρόπους μέσω των οποίων μπορούν αυτοί να επιτευχθούν με απώτερο σκοπό τη διαρκή βελτίωσή του.

Σκοπός του Π.Μ.Σ.*«Το Αρχαίο Ελληνικό Θέατρο και η πρόσληψή του»*είναιη περαιτέρω προαγωγή της γνώσης και η προώθηση της μελέτης και έρευνας του αρχαίου ελληνικού θεάτρου, του αρχαίου ελληνικού δράματος, της σχέσης του αρχαίου δράματος με άλλα γραμματειακά είδη (αρχαία και νεότερα), της επίδρασης και της πρόσληψης γενικά του αρχαίου ελληνικού δράματος στους ρωμαϊκούς, βυζαντινούς και νεότερους χρόνους και, τέλος, των σκηνικών προσεγγίσεων του αρχαίου ελληνικού δράματος στους νεότερους χρόνους, τόσο στην Ελλάδα όσο και στο εξωτερικό.

Το Π.Μ.Σ. σχεδιάζει, βελτιώνει και εφαρμόζει διαδικασίες, έχοντας ως γνώμονα την ανάπτυξη της έρευνας στα ανωτέρω επιμέρους αντικείμενα με τη σύνταξη επιστημονικών άρθρων, διδακτορικών διατριβών, μονογραφιών, την έκδοση κειμένων, τη συγκρότηση ειδικών κατά θέμα βιβλιογραφιών και την παραγωγή πάσης φύσεως σχετικών επιστημονικών εργασιών.

Επιδίωξη του Προγράμματος Μεταπτυχιακών Σπουδών του Τμήματος Θεατρικών Σπουδών είναι να θεραπεύσει αντικείμενα που αφορούν την Επιστήμη του Θεάτρου υιοθετώντας τις πλέον σύγχρονες εξελίξεις στο συγκεκριμένο επιστημονικό πεδίο. Σκοπός της ειδίκευσης αυτής είναι, να αποκτήσουν οι απόφοιτοι όλες τις καινοτόμες γνώσεις και την κατάρτιση ώστε να καταστούν ικανοί να στελεχώσουν πανεπιστημιακά Τμήματα, θεατρικούς οργανισμούς και φορείς που ενδιαφέρονται για το αρχαίο δράμα και τη σύγχρονη πρόσληψή του σε δραματικά κείμενα, παραστάσεις, παντός είδους θεατρικές επιτελέσεις και στις παραστατικές τέχνες.

Οι ειδικότεροι στρατηγικοί στόχοι του ΠΜΣ, συνδέονται με τους αντίστοιχους του Ιδρύματος και περιλαμβάνουν:

(*α*) Την περαιτέρω προαγωγή της γνώσης και την προώθηση της μελέτης και έρευνας του αρχαίου ελληνικού θεάτρου, του αρχαίου ελληνικού δράματος, της σχέσης τουαρχαίου δράματος με άλλα γραμματειακά είδη (αρχαίακαι νεότερα), της επίδρασης και της πρόσληψης γενικά του αρχαίου ελληνικού δράματος στους ρωμαϊκούς,βυζαντινούς και νεότερους χρόνους και, τέλος, των σκηνικών προσεγγίσεων του αρχαίου ελληνικού δράματοςστους νεότερους χρόνους, τόσο στην Ελλάδα όσο και στο εξωτερικό.

(*β*) Την ανάπτυξη της έρευνας στα ανωτέρω επιμέρουςαντικείμενα με τη σύνταξη επιστημονικών άρθρων, διδακτορικών διατριβών, μονογραφιών, την έκδοση κειμένων, τη συγκρότηση ειδικών κατά θέμα βιβλιογραφιώνκαι την παραγωγή πάσης φύσεως σχετικών επιστημονικών εργασιών.

(*γ*) Την υψηλού επιπέδου εξειδίκευση και την κατάρτιση ειδικευμένων επιστημόνων, οι οποίοι θα μπορούν ναστελεχώσουν πανεπιστημιακά Τμήματα, θεατρικούς οργανισμούς και φορείς που ενδιαφέρονται για το αρχαίοδράμα και τη σύγχρονη πρόσληψή του σε δραματικάκείμενα, παραστάσεις, παντός είδους θεατρικές επιτελέσεις και στις παραστατικές τέχνες.

Οι στρατηγικοί στόχοι του Τμήματος, συνδέονται με τους αντίστοιχους του Ιδρύματος και περιλαμβάνουν:

• Παροχή εκπαίδευσης υψηλού επιπέδου, με έμφαση στη φοιτητοκεντρική μάθηση, τη διαρκή αναβάθμιση του ΠΠΣ μέσω της θεσμοθετημένης διαδικασίας ετήσιας αναθεώρησης του ΠΠΣ και την επικαιροποίηση και τυποποίηση των ακαδημαϊκών λειτουργιών και εστίαση στα Μαθησιακά Αποτελέσματα (βλ. παρακάτω).

• Βελτίωση της σύνδεσης με την αγορά εργασίας, τους επιστημονικούς φορείς και τους αποφοίτους του Τμήματος.

• Παραγωγή έρευνας υψηλού επιπέδου με βάση τις διεθνείς εξελίξεις μέσω της προώθησης των ερευνητικών συνεργασιών και αξιοποίηση και διάθεση των αποτελεσμάτων προς όφελος της οικονομίας και της κοινωνίας.

• Προώθηση και αναγνώριση της αριστείας και της καινοτομίας, μέσω της ενθάρρυνσης, της ενίσχυσης και της επιβράβευσης των επιτευγμάτων των μελών της πανεπιστημιακής κοινότητας στη διδασκαλία και την έρευνα.

• Ισχυροποίηση της εξωστρέφειας με ενίσχυση και προώθηση συνεργασιών, δράσεων δικτύωσης και δημοσιοποίησης και της διεθνούς παρουσίας του Τμήματος, μέσω δράσεων διεθνοποίησης και συγκριτικών αξιολογήσεων με Πανεπιστήμια αντίστοιχου μεγέθους, δίνοντας έμφαση στη διάκριση του Τμήματος σε τοπικό, εθνικό και διεθνές επίπεδο

• Αποτελεσματικότητα των διοικητικών διαδικασιών και βελτίωση των υποδομών του Τμήματοςδίνοντας προτεραιότητα στη Φοιτητική Μέριμνα.

 Το ΠΜΣ *«Το Αρχαίο Ελληνικό Θέατρο και η Πρόσληψή του»* αποσκοπεί στην παροχή εκπαίδευσης υψηλού επιπέδου, με έμφαση, όπως αναφέρθηκε παραπάνω, στη φοιτητοκεντρική μάθηση, τη διαρκή αναβάθμιση του Προγράμματος Σπουδών μέσω της θεσμοθετημένης διαδικασίας αναθεώρησής του και την επικαιροποίηση και τυποποίηση των ακαδημαϊκών λειτουργιών και εστίαση στα Μαθησιακά Αποτελέσματα. Τα μαθησιακά αποτελέσματα του ΠΜΣ ανταποκρίνονται στο Ευρωπαϊκό και Εθνικό Πλαίσιο Προσόντων Ανώτατης Εκπαίδευσης επιπέδου 7 και ορίζονται ως τα εξής:

• Αυτόνομη εργασία

• Αναζήτηση, ανάλυση και σύνθεση πηγών και ερευνητικών πορισμάτων, με την αξιοποίηση των κατάλληλων μεθοδολογικών προσεγγίσεων

• Θεωρητική εργασία στο πλαίσιο της διακειμενικής προσέγγισης και της θεωρίας της πρόσληψης

• Κριτική προσέγγιση πηγών

• Εργασία σε διεπιστημονικό περιβάλλον

• Παράγωγή νέων ερευνητικών ιδεών

• Άσκηση κριτικής και αυτοκριτικής

• Προαγωγή της επαγωγικής σκέψης

• Σεβασμός στη διαφορετικότητα και στην πολυπολιτισμικότητα

• Επίδειξη κοινωνικής, επαγγελματικής και ηθικής υπευθυνότητας και ευαισθησίας σε θέματα φύλου

Οι διαδικασίες διασφάλισης ποιότητας που καταγράφονται στο Εγχειρίδιο Ποιότητας του Ιδρύματος, εφαρμόζονται στο επίπεδο του Τμήματος με την κατά περίπτωση απαιτούμενη εξειδίκευση. Όλες οι διαδικασίες διασφάλισης ποιότητας του Τμήματος Θεατρικών Σπουδώνυπόκεινται σε επιθεώρηση και ανασκόπηση, η οποία διενεργείται σε ετήσια βάση από την ΟΜΕΑ σε συνεργασία με την ΜΟΔΙΠ του Ιδρύματος.

*Για τη διευκόλυνσή σας, σας ενημερώνουμε ότι στις ενότητες 2, 3, 5 και 6 της Πρότασης Πιστοποίησης ΠΣ αναλύονται διεξοδικά οι επιμέρους ενέργειες για την επίτευξη των στρατηγικών στόχων του Τμήματος, στο πλαίσιο της γενικότερης λειτουργίας του Πανεπιστημίου Πατρών.*